sagorsarker/bangla-wikipedia huggingface dataset:
প্রথম থাই–লাও মৈত্রী সেতু

প্রথম থাই–লাও মৈত্রী সেতু ( , ; , ) মেকং নদী উপর একটি সেতু, যা লাওসের ভিয়েনতিয়েন প্রিফেকচারের সাথে থাইল্যান্ডের নং খাই প্রদেশ এবং নং খাই শহরকে যুক্ত করেছে। সেতু হতে ভিয়েনতিয়েন শহর প্রায় দূরে অবস্থিত। সেতুটির দৈর্ঘ্য ১১৭০ মিটার (০.৭৩ মাইল)। সেতুটিতে দুটি প্রশস্ত রাস্তার লেন এবং দুটি প্রশস্ত ফুটপাথ এবং মাঝ বরাবর একটি একক রেললাইন আছে। 
১৯৯৪ সালের ৮ এপ্রিল সেতুটির উদ্বোধন ও চলাচলের জন্য খোলা হয়েছিল, এটি মেকং নদীর উপর দ্বিতীয় এবং নদীর নিম্ন প্রবাহের উপর প্রথম নির্মিত সেতু।
সেতুটি নির্মাণে ৪২ মিলিয়ন অস্ট্রেলিয় ডলার খরচ হয়েছিল। অস্ট্রেলিয় সরকার লাওসের জন্য উন্নয়ন সহায়তা হিসাবে সেতু নির্মাণে অর্থায়ন করেছিল।
দক্ষিণ-পূর্ব এশিয়ার প্রধান অবকাঠামো প্রকল্পগুলি সম্পূর্ণ করার ক্ষমতার প্রদর্শন হিসাবে অস্ট্রেলিয় কোম্পানিগুলি সেতুটি নকশা এবং নির্মাণ করেছিল। অস্ট্রেলিয় ভিএসএল নামক প্রতিষ্ঠানের ব্রুস রামসে একটি ভারসাম্যপূর্ণ ক্যান্টিলিভার সেতুর ধারণা থেকে সেতুর নকশা প্রস্তাব করেছিলেন, এটির চূড়ান্ত নকশা মৌনসেল কোম্পানির পরামর্শক প্রকৌশলীদের দ্বারা করা হয়েছিল।
২০০৭ সালের জানুয়ারিতে সাভানাখেতে দ্বিতীয় থাই-লাও মৈত্রী সেতু উদ্বোধনের পর, সেতুটির নামের আগে আনুষ্ঠানিকভাবে "প্রথম" যোগ করে নাম পরিবর্তন করা হয়।
সেতুর ট্রাফিক থাইল্যান্ডে হতে বাম দিকে চলে এবং লাওসে ট্রাফিক ডানদিকে চলে। লাওস প্রান্তে সীমান্ত চৌকির ঠিক আগে যান চলাচলের দিক পরিবর্তনের নির্দেশ রয়েছে। এই দিক পরিবর্তন ট্রাফিক বাতি দিয়ে নিয়ন্ত্রিত হয়।
সেতুর উপর দিয়ে লাওস এবং থাই সীমান্ত চৌকির মাঝে চলাচলের জন্য পৃথক শাটল বাস সেবা আছে। বাইসাইকেল ও ট্রাইসাইকেলগুলি সেতুর রাস্তা ও ফুটপাত দুটোই ব্যবহার করতে পারে। অবে পথচারীদের চলাচল ফুটপাতে সীমাবদ্ধ।
সেতুটি আন্তঃএশিয়া যোগাযোগ ব্যবস্থার এশিয়ান হাইওয়ে ১২-এর অংশ।
নং খাই স্টেশন থেকে একটি মিটারগেজ রেল সেতুর মধ্য বরাবর চলে। ট্রেন অতিক্রম করার সময় রাস্তার যান চলাচল বন্ধ হয়ে যায়।
২০০৪ সালের ২০ মার্চে থাই এবং লাও সরকারের মধ্যে একটি চুক্তি স্বাক্ষরিত হয়, যেন রেলপথটি সেতুর সাথে প্রায় দূরে লাওসের থানালেং রেলওয়ে স্টেশন পর্যন্ত সম্প্রসারিত হয়। থাই সরকার অনুদান এবং ঋণের সমন্বয়ের মাধ্যমে রেলপথটির সম্প্রসারণে অর্থায়ন করতে সম্মত হয়। ২০০৭ সালের ১৯ জানুয়ারি আনুষ্ঠানিকভাবে নির্মাণ শুরু হয়। ২০০৮ সালের ৪ জুলাই পরীক্ষামূলক ট্রেন চলতে শুরু হয়। ২০০৯ সালের ৫ মার্চ রেলপথটির আনুষ্ঠানিক উদ্বোধন।
২০০৬ সালের ২২ ফেব্রুয়ারি, ফ্রান্স উন্নয়ন সংস্থা কর্তৃক থানালেং রেলওয়ে স্টেশন থেকে ভিয়েনতিয়েন পর্যন্ত রেল লাইনের জন্য অর্থায়নের অনুমোদন ঘোষণা করা হয়।
সম্প্রসারণের জন্য থাই সরকারের কাছ থেকে ৫০ মিলিয়ন মার্কিন ডলার ঋণও পাওয়া গেছে বলে জানা গেছে। নির্মাণটি মূলত ২০১০ সালের ডিসেম্বরে শুরু হওয়ার কথা ছিল এবং লাও রেলওয়ের কর্মকর্তারা ২০১০-এর সেপ্টেম্বরের শেষের দিকে নিশ্চিত করেছিলেন যে পরিকল্পনাগুলি এগিয়ে যাবে৷ রেওলাইন সম্প্রসারণ সম্পূর্ণ হতে আনুমানিক তিন বছর সময় লাগত, তা আরো প্রসারিত হয়ে থানালেং থেকে একটি নতুন প্রধান রেলপথ খামসাওয়াথ স্টেশনকে সংযুক্ত করবে। স্টেশনটি ২০২২ সালের জুনের মধ্যে সম্পন্ন হয়ে একই বছরের শেষের দিকে খোলার পরিকল্পনা ছিল।
২০১০ সালের ফেব্রুয়ারিতে ইস্টার্ন এবং ওরিয়েন্টাল এক্সপ্রেস মেকং নদী পেরিয়ে লাওসে এই সেতুর উপর দিয়ে দিয়ে যায়।
পেশোয়ার উপত্যকা

পেশোয়ার উপত্যকা ( ; ), বা পেশোয়ার অববাহিকা, যা ঐতিহাসিকভাবে গান্ধার উপত্যকা নামে পরিচিত, একটি বিস্তৃত এলাকা যা পাকিস্তানের খাইবার পাখতুনখোয়া প্রদেশের কেন্দ্রীয় অংশে অবস্থিত। উপত্যকাটি এলাকায় বিস্তৃত, এবং কাবুল নদী একে অতিক্রম করেছে। এটির গড় উচ্চতা । উপত্যকাটির নাম পেশোয়ার শহর থেকে নেওয়া হয়েছে, যা ওয়ারসাক বাঁধের কাছে উপত্যকার পশ্চিম অংশে অবস্থিত। উপত্যকাটির পশ্চিমে খাইবার গিরিপথ রয়েছে। উপত্যকাটির সবচেয়ে জনবহুল পাঁচটি শহর হল পেশোয়ার, মর্দা‌ন, সোয়াবি, চরসাদ্দা এবং নওশেরা ।
খাইবার পাখতুনখোয়ার এই জেলাগুলি সম্পূর্ণরূপে পেশোয়ার উপত্যকায় অবস্থিত:
এছাড়াও, নওশেরা জেলার অধিকাংশ, সোয়াবি জেলার অধিকাংশ এবং খাইবারের ছোট অংশ ( জামরুদ সহ), মহমান্দ, মালাকান্দ এবং পেশোয়ার ফ্রন্টিয়ার অঞ্চলও পেশোয়ার উপত্যকায় অবস্থিত।
ভক্তিবেদান্ত কলেজ

ভক্তিবেদান্ত কলেজ () হলো উচ্চ শিক্ষার একটি বৈষ্ণব ধর্মতাত্ত্বিক প্রতিষ্ঠান। এটি চেস্টার ইউনিভার্সিটি এবং আন্তর্জাতিক কৃষ্ণ ভাবনামৃত সংঘ (ইসকন) অধিভুক্ত।
আর্ডেনেসের মনোরম গ্রামীণ এলাকায় অবস্থিত । রাধাদেশ হলো ইউরোপের ইসকনের বৃহত্তম কেন্দ্রগুলির মধ্যে একটি  , এবং একই সাথে বেলজিয়ামের অন্যতম পর্যটন আকর্ষণ, যেখানে প্রতি বছর ত্রিশ হাজার পর্যটক আসেন ।
ভক্তিবেদান্ত কলেজ ২০০২ সালে একটি বৈষ্ণব উচ্চ শিক্ষা প্রতিষ্ঠান তৈরির লক্ষ্যে ইসকনের শিক্ষা উন্নয়ন মন্ত্রকের সহায়তায় প্রতিষ্ঠিত হয়। ল্যাম্পেটারে ওয়েলস বিশ্ববিদ্যালয়ের সাথে অংশীদারিত্বে কলেজটি ধর্মতত্ত্বে একটি স্নাতক প্রোগ্রাম তৈরি করে, যা স্বীকৃতি প্রাপ্ত উচ্চ শিক্ষার প্রথম ইসকন প্রতিষ্ঠানে পরিণত হয়  । ২০১০ সালে, ওয়েলস বিশ্ববিদ্যালয় পুনর্গঠিত হয়, তারপরে কলেজটি চেস্টার বিশ্ববিদ্যালয়ের সাথে অংশীদারিত্বে কাজ শুরু করে।
ভক্তিবেদান্ত কলেজের লক্ষ্য হল বৈষ্ণব প্রচারক, ধর্মতত্ত্ববিদ, শিক্ষক, পণ্ডিত এবং আধ্যাত্মিক নেতাদের প্রশিক্ষণ দেওয়া।
তিন বছরের অধ্যয়নের কোর্স শেষ করার পরে, কলেজ স্নাতকদের দুটি বিশেষত্বের একটিতে স্নাতক ডিগ্রি প্রদান করা হয়: "ধর্মতত্ত্ব এবং ধর্মীয় অধ্যয়ন" বা "শিক্ষাবিদ্যা, ধর্মতত্ত্ব এবং ধর্ম"।
ভক্তিবেদান্ত কলেজের শুরু থেকেই অধ্যক্ষ ছিলেন যদুনন্দন স্বামী । তিনি কাতালোনিয়া থেকে এসেছেন এবং সৎস্বরূপ দাস গোস্বামীর একজন শিষ্য। এক সময় তিনি স্পেনে ইসকনের আঞ্চলিক সম্পাদক (ভাইস প্রেসিডেন্ট) হিসেবে দায়িত্ব পালন করেন।
ক্যানসেইগনাথাস

ক্যানসেইগনাথাস (যার অর্থ "কানসাই থেকে চোয়াল") তাজিকিস্তানের শেষ ক্রিটেসিয়াস ইয়ালোভাচস্ক এলাকা থেকে পাওয়া ভেলোসিরাপটোরিন ড্রোমাওসোরিডের এর একটি প্রজাতি। এই গণে একটিই প্রজাতি রয়েছে, "কানসাইগনাথাস সোগডিয়ানাস ।"
ক্যানসেইগনাথাসের হোলোটাইপ ২৩৯৮/১৫, এর একটি ডান দাঁতের সাহায্যে গঠিত। এটি ১৯৬০ এর দশকে তাজিকিস্তানের ফারগানা উপত্যকার উত্তরে কনসোয় এলাকায় আবিষ্কৃত হয়েছিল। জেনেরিক নাম, "ক্যানসেইগনাথাস", "কানসাই" থেকে উদ্ভূত হয়েছে বলে এমন নামকরণ। যেখানে হলোটাইপের নমুনা আবিষ্কৃত হয়েছিল সেই অবস্থানের রাশিয়ান নাম এবং গ্রীক ""গ্নাথোস" ", যার অর্থ চোয়াল এর সমন্বয়ে এটি গঠিত। সুনির্দিষ্ট নাম, "সোগডিয়ানাস", মধ্য এশিয়ার একটি প্রাচীন অঞ্চল সোগদিয়ানা থেকে উদ্ভূত হয়েছে বলে। এটি তাজিকিস্তান থেকে পাওয়া প্রথম নন-এভিয়ান ডাইনোসরের প্রতিনিধিত্ব করে।
"কানসাইগনাথাসকে" ২০২১ সালে আভেরিয়ানোভ এবং লোপাটিন একে ভেলোসিরাপটোরিনা সাবফ্যামিলির মূল সদস্য হিসাবে অন্তর্ভূক্ত করেছিলেন। তাদের ক্লোডোগ্রাম নিচে দেওয়া হলো:
নামাজের নিয়মাবলী

মুসলিমদের নামাজ পড়ার নিয়ম কুরআন ও হাদীস হতে এসেছে। কুরআনে এর বিশদ বিবরণ অন্তর্ভূক্ত হয় নি, তাই নামাজের নিয়মের ক্ষেত্রে হাদীসকে অনুসরণ করা হয়।
নামাজের প্রধান ধাপগুলোকে 'রাকাত' বলা হয়। নামাজ দুই বা তিন বা চার রাকাত হতে পারে। ইসলামের বিভিন্ন সম্প্রদায়ে নামাজ পড়ার রীতিতে কিছু পার্থক্য রয়েছেঃ শিয়া ও সুন্নি পার্থক্য পাশাপাশি সুন্নিদের মধ্যে মাজহাবী পার্থক্য ও আহলে হাদীস বা সালাফী পার্থক্য।
আহমেদ হুসাইন শরীফ তার "হোয়াই প্রে ইন এরাবিক" (নামাজ কেন আরবিতে পড়া হয়?) বইতে আরবিতে নামাজ পড়ার পেছনে যে সকল কারণ বলেছেন তা হল, 
পরিশেষে তিনি বলেন, "এইভাবে আমরা দেখতে পাই যে, নামাজের মাধুর্য, মর্যাদা, সৌন্দর্য এবং আধ্যাত্মিকতা মূল আরবীতে নামাজ পড়ার উপর নির্ভর করে; এবং যদি অনুবাদে নামাজ পড়া হয়, তবে কুরআনের সাহিত্যিক এবং শৈল্পিক মূল্যবোধ হারিয়ে যেতে বাধ্য; এবং অনূদিত নামাজের ফলে সর্বপ্রথম ক্ষতিগ্রস্ত হবে ইসলামী ভ্রাতৃত্ব।"
প্রথমে দাঁড়িয়ে তাকবীরে তাহরীমা বলে কান পর্যন্ত হাত উঠিয়ে নামাজ শুরু করতে হয়। তারপর সানা পড়তে হয়। সানা কেবল প্রথম রাকাতে পাঠ করতে হয়। প্রতি রাকাতে প্রথমে সুরা ফাতিহা ও অপর একটি সুরা বা অংশ বিশেষ পাঠ করতে হয়।
এরপর "রুকু" করতে হয় অর্থাৎ হাঁটুতে হাত রেখে ভর দিয়ে পিঠ আনুভূমিক করে অবনত হতে হয়। রুকু থেকে দাঁড়িয়ে ছোটো একটা বিরতি দিয়ে সিজদা করতে হয়। সিজদা দুুইবার করতে হয়, আর দুটি সিজদার মাঝে ছোট্ট একটা বৈঠক করতে হয়। ঠিক একই ভাবে দ্বিতীয়, তৃতীয় ও চতুর্থ রাকাত সম্পূর্ণ করতে হয়। 
দুই রাকআত নামাজের ক্ষেত্রে দ্বিতীয় রাকাতের দুই সিজদা সম্পূর্ণ করার বসে যথাক্রমে "আত্তাহিয়াতু (তাশাহুদ)" ও "দরূদ শরীফ" ও "দোয়া মাসুরা" পড়তে হয়। অতঃপর প্রথমে ডানে ও পরে বামে সালাম ফিরিয়ে নামাজ শেষ করতে হয়।
তিন বা চার রাকাতের নামাজের ক্ষেত্রে দ্বিতীয় রাকাতে সিজদার পর বসে তাশাহুদ ("আত্তাহিয়াতু") দোয়া পড়তে হয় এবং পাঠ শেষে দাঁড়িয়ে উঠে তৃতীয় ও চতুর্থ রাকাত পড়তে হয়। শেষ রাকাতের দুই সিজদা সম্পূর্ণ করার বসে যথাক্রমে "আত্তাহিয়াতু (তাশাহুদ)" ও "দরূদ শরীফ"ও "দোয়া মাসুরা" পড়তে হয়। অতঃপর প্রথমে ডানে ও পরে বামে সালাম ফিরিয়ে নামাজ শেষ করতে হয়।
নামাজের নিয়মে শিয়া ও সুন্নি পার্থক্য রয়েছে। আবার সুন্নিদের মধ্যে মাযহাবগত নামাজের পার্থক্য আছে, পাশাপাশি আহলুল হাদীস ও সালাফী সম্প্রদায় নামাজের নিয়মের ক্ষেত্রে সরাসরি কোরআন ও সহীহ হাদীসকে তথা সালাফকে সরাসরি অনুসরণ করে অন্যান্য সকল ব্যক্তির সাংঘর্ষিক মতামতকে বর্জন করার দাবি করে থাকে।
আবদুস সোবহান সিকদার

আবদুস সোবহান সিকদার বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি নৌ পরিবহন মন্ত্রণালয়ের সচিব, স্বরাষ্ট্র সচিব, জনপ্রশাসন মন্ত্রণালয়ের সিনিয়র সচিব এবং প্রধানমন্ত্রীর মুখ্য সচিব ছিলেন। এছাড়া তিনি ইতালিতে বাংলাদেশের রাষ্ট্রদূত হিসেবেও দায়িত্ব পালন করেন।
আবদুস সোবহান ১৯৫৬ সালের ১৬ ফেব্রুয়ারি বরিশালে জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগ থেকে স্নাতক ও স্নাতকোত্তর ডিগ্রি লাভ করেন। এছাড়া তিনি যুক্তরাজ্যের ম্যানচেস্টার বিশ্ববিদ্যালয় থেকে উন্নয়ন প্রশাসনে পোস্ট গ্রাজুয়েট ডিপ্লোমা অর্জন করেন।
আবদুস সোবহান সিকদার বাংলাদেশ সিভিল সার্ভিসের ১৯৮১ ব্যাচের প্রশাসন ক্যাডারের একজন কর্মকর্তা। তিনি প্রশাসনের বিভিন্ন স্তরে কাজ করেছেন। কর্মজীবনে তিনি বাংলাদেশ পল্লী উন্নয়ন বোর্ডের মহাপরিচালক, নৌপরিবহন মন্ত্রণালয় ও স্বরাষ্ট্র মন্ত্রণালয়ের সচিব, জনপ্রশাসন মন্ত্রণালয়ের সিনিয়র সচিব এবং প্রধানমন্ত্রীর মুখ্য সচিব হিসেবে দায়িত্ব পালন করেছেন। অবসর লাভের পর তিনি ইতালিতে বাংলাদেশের রাষ্ট্রদূত হিসেবেও দায়িত্ব পালন করেন।
বন্দ-ই হিন্দুকুশ

বন্দ-ই হিন্দুকুশ ( ) আফগানিস্তানের পারওয়ান প্রদেশের ঘোরবন্দ জেলার একটি পর্বত গিরিপথ। এটি পারওয়ানের পশ্চিমে এবং জাবাল সরজ জেলার সালাং গিরিপথের দক্ষিণ-পশ্চিমে অবস্থিত। এটি সিলসিলাহ ইয়ে কোহ ই হিন্দুকুশ এবং কোটাল ই হিন্দুকুশ পর্বত থেকে কয়েক কিলোমিটার দূরে অবস্থিত। গিরিপথটি আফগানিস্তানের সর্বোচ্চ গিরিপথগুলোর অন্যতম। এই অঞ্চলের জলবায়ু শুষ্ক উষ্ণ গ্রীষ্ম প্রধান।
ক্রিস্তিয়ান রোমেরো

ক্রিস্তিয়ান গাব্রিয়েল রোমেরো (, ; জন্ম: ২৭ এপ্রিল ১৯৯৮; ক্রিস্তিয়ান রোমেরো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংরেজ ক্লাব টটেনহ্যাম হটস্পার এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৭ সালে, রোমেরো আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২১ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১২ ম্যাচে ১টি গোল করেছেন।
ক্রিস্তিয়ান গাব্রিয়েল রোমেরো ১৯৯৮ সালের ২৭শে এপ্রিল তারিখে আর্জেন্টিনার কর্দোবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
রোমেরো আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৭ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ৭ ম্যাচে অংশগ্রহণ করেছেন।
২০২১ সালের ৩রা জুন তারিখে, ২৩ বছর, ১ মাস ও ৭ দিন বয়সে, ডান পায়ে ফুটবল খেলায় পারদর্শী রোমেরো চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। আর্জেন্টিনার হয়ে অভিষেকের বছরে রোমেরো সর্বমোট ১০ ম্যাচে ১টি গোল করেছেন।
জন কসগ্রোভ (অভিনেতা)

জন কসগ্রোভ (১৮৬৭ - ১১ আগস্ট ১৯২৫) ছিলেন একজন অস্ট্রেলীয় অভিনেতা, লেখক এবং পরিচালক, যিনি নীরব যুগে থিয়েটার এবং চলচ্চিত্রে কাজ করেছিলেন। তিনি মাঝে মাঝে ব্ল্যান্ড হোল্টের সাথে কাচ করেছেন।
রিক কসনেট

রিচার্ড জেমস কসনেট (জন্ম ৬ এপ্রিল ১৯৮৩) একজন জিম্বাবুয়ীয়-অস্ট্রেলীয় অভিনেতা এবং প্রযোজক। তিনি "দ্য ভ্যাম্পায়ার ডায়েরিতে" ওয়েস ম্যাক্সফিল্ড, "কোয়ান্টিকোতে" ইলিয়াস হার্পার এবং "দ্য ফ্ল্যাশ" -এ এডি থাউনের ভূমিকায় অভিনয়ের জন্য পরিচিত।
লিলি ড্যাম্পিয়ার

ক্যাথরিন অ্যানাবেল লিলি ড্যাম্পিয়ার (১৮৬৭ বা ১৮৬৮ - ৬ ফেব্রুয়ারি ১৯১৫), লিলি ড্যাম্পিয়ার নামে পরিচিত, ছিলেন মঞ্চ ও চলচ্চিত্রের একজন অস্ট্রেলীয় অভিনেতা। তিনি আলফ্রেড ড্যাম্পিয়ারের কন্যা ছিলেন এবং আলফ্রেড রল্ফের সাথে বিবাহিত ছিলেন।
ইয়ারসানি মতবাদ

ইয়ারসানিজম বা আহলে হক বা কাকাই হল ১৪ শতকের শেষের দিকে পশ্চিম ইরানে সুলতান সাহাক প্রতিষ্ঠিত একটি সমন্বিত ধর্মীয় মতবাদ। ইরানে ইয়ারসানিজমের মোট অনুসারীর সংখ্যা অর্ধ মিলিয়ন থেকে এক মিলিয়নের বেশি বলে অনুমান করা হয়। তবে ইরাকে তাদের সংখ্যা অজানা। তারা বেশিরভাগই গুরান, সানজাবি, কালহোর, জাঙ্গানা এবং জালালভান্দ উপজাতির কুর্দি। ইরানে একটি তুর্কিভাষী ইয়ারসান ছিটমহলও রয়েছে। 
ইরাকের ইয়ারসানিদের"কাকাই" বলা হয়। ইয়ারসানিরা বলে যে, কিছু লোক তাদের অপমানজনকভাবে "আলীর উপাসক" বলে ডাকে, যা তারা অস্বীকার করে। ইরানে ইসলামি ব্যবস্থার চাপের কারণে অনেক ইয়ারসানি তাদের ধর্ম গোপন করে এবং তাদের জনসংখ্যার কোনো সঠিক পরিসংখ্যান প্রকাশ করে না। ইয়ারসানিদের একটি স্বতন্ত্র ধর্মীয় সাহিত্য রয়েছে যা প্রাথমিকভাবে গোরানী ভাষায় রচিত। কিছু আধুনিক ইয়ারসানি গোরানি পড়তে বা লিখতে পারে। কারণ তাদের মাতৃভাষা দক্ষিণ কুর্দি বা সোরানি । তাদের কেন্দ্রীয় ধর্মীয় বইটিকে বলা হয় "কালাম-ই সারঞ্জাম", যা সুলতান সাহাকের শিক্ষার উপর ভিত্তি করে ১৫ শতকে রচিত হয়।
ইয়ারসানের অধিকাংশ অনুসারী বর্তমান ইরানের কেরমানশাহ প্রদেশ, লোরেস্তান প্রদেশ ও ইলাম প্রদেশ সংলগ্ন এলাকায় বসবাস করে। তারা কেরমানশাহের মাহিদাশত, বিভানিজ ও জোহাব জেলার প্রধান ধর্মীয় জনসংখ্যা ও ইলাম, লোরেস্তানের ডেলফান, হলিলান, পোশত-ই কুহের গ্রামীণ এলাকায় জনবহুল গোষ্ঠী।
ধর্মের প্রধান নগর কেন্দ্রগুলি হল সাহনেহ, কেরেন্দ-ই গরব ও গাহওয়ারেহ। অন্যান্য গুরুত্বপূর্ণ শহরগুলির মধ্যে রয়েছে কেরমানশাহ, সারপোল-ই জাহাব ও কাসর-ই শিরিন। ইরানের উল্লেখযোগ্য ইয়ারসান জনসংখ্যার অন্যান্য অঞ্চলের মধ্যে রয়েছে তেহরান, মারাগেহের কাছে হ্যাশটগার্ড, ভারামিন এবং ইরানি আজারবাইজানের তাব্রিজ। সেখানে গুরুত্বপূর্ণ তুর্কি-ভাষী ইয়ারসান সম্প্রদায় বাস করে এবং তাদের অনেক ধর্মীয় গ্রন্থ তুর্কি ভাষা ব্যবহার করে। ইয়ারসানি ঐতিহ্য দাবি করে যে,তাদের সমস্ত প্রাথমিক সম্প্রদায় ধর্মীয় ভাষা হিসাবে গোরানি ব্যবহার করত। এরপর সময়ের সাথে সাথে কিছু গোষ্ঠী ধর্মসহ সমস্ত উদ্দেশ্যে আজারির মতো একটি তুর্কি ভাষা গ্রহণ করতে বাধ্য হয়েছিল। 
ইরাকে ইয়ারসানীরা প্রধানত কুর্দিস্তানে বসবাস করে। মসুল, কিরকুক, কালার, খানাকিন, ইরবিল এবং সুলায়মানিয়ার আশেপাশে তাদের বসতি রয়েছে।
পরশু

পরশু (সংস্কৃত: परशु) হল সংস্কৃত শব্দ এবং এর অর্থ যুদ্ধ-কুঠার, যা এক বা উভয় হাত দিয়ে চালিত করা যেতে পারে।
পরশুকে যুগ্ম-ধার ব্লেড বা একক-ধার ব্লেড করা যেতে পারে যেটা অ-কর্তন প্রান্তে গজাল দিয়ে থাকে। এটি সাধারণত ৩ - ৫ ফুটের মধ্যে পরিমাপ করে যদিও কিছু ৭ ফুট পর্যন্ত লম্বা হয়। পরশু সাধারণত লোহা বা উটজ স্টিলের তৈরি হয়। কাটিং প্রান্তটি হাফ্টের সাথে সংযুক্ত প্রান্তের চেয়ে প্রশস্ত।
ভাল খপ্পর প্রদান করার জন্য প্রায়ই চামড়ার শীট দিয়ে হাফটি বাঁধা হয়।
বিদ্যুদাভি নামের পরশু হল দেবতা শিবের অস্ত্র, যিনি এটি পরশুরামকে দিয়েছিলেন, বিষ্ণুর ষষ্ঠ অবতার, যার নামের অর্থ "কুড়াল সহ রাম" এবং তাকে এটি চালানোর শিক্ষাও দিয়েছিলেন। পরশুরামের অস্ত্রের অলৌকিক ক্ষমতা ছিল। এর চারটি কর্তন প্রান্ত ছিল, ব্লেডের মাথার প্রতিটি প্রান্তে একটি এবং খাদের প্রতিটি প্রান্তে একটি।
পরশু মহাকাব্যের সবচেয়ে মারাত্মক ঘনিষ্ঠ যুদ্ধের অস্ত্র হিসেবে পরিচিত ছিল। এটি শিব, পরশুরাম এবং দুর্গার অস্ত্রগুলির মধ্যে একটি এবং এখনও ভারতজুড়ে তাদের মূর্তির উপর চিত্রিত করা হয়। এটি গণেশের অন্যতম অস্ত্র, এবং সহদেব ও শকুনির প্রধান অস্ত্র।
কেরালার আঞ্চলিক হিন্দু সৃষ্টিতত্ত্বের পৌরাণিক কাহিনিকে প্রায়শই পরশুরামের পরশুকে উৎসর্গ করা হয়। ঐতিহ্য অনুসারে, পরশুরামকে বরুণ ও ভূদেবী উভয়ের দ্বারাই বর দেওয়া হয়েছিল, যে দেবতারা যথাক্রমে সমুদ্র ও পৃথিবীর মূর্তিমান। তিনি ভারতের মূল ভূখণ্ডের দক্ষিণতম প্রান্ত কন্যাকুমারীতে ভ্রমণ করেছিলেন এবং তার কুড়ালটি উত্তর দিকে ছুড়ে দিয়েছিলেন, সমুদ্র থেকে অংশ পুনরুদ্ধার করেছিলেন, যা কেরালায় পরিণত হবে।
জেমা বেইনস

জেমা বেইনস (জন্ম ১৭ আগস্ট ১৯৯৪), একজন দক্ষিণ অস্ট্রেলীয় ফ্যাশন মডেল। বেইনস ২০১০ সালে গার্লফ্রেন্ড ম্যাগাজিনের বার্ষিক মডেল অনুসন্ধান জিতেছিল যখন তার বয়স ছিল ১৬, এবং তারপর থেকে তিনি অস্ট্রেলিয়ার নতুন শীর্ষ মডেলের মধ্যে একজন হন এবং ভোগ জার্মানির শরৎ/শীতকালীন ১৩/১৫ মৌসুমের শীর্ষ চল্লিশটি আন্তর্জাতিক মডেলদের মধ্যে একজন হিসাবে চিহ্নিত হন। 
বেইনস অ্যাডিলেডে জন্মগ্রহণ এবং অ্যাডিলেডের উপকূলীয় শহরতলির গ্র্যাঞ্জে বেড়ে ওঠেন। তিনি জ্যাকুলিন এবং জনপ্রিয় অ্যাডিলেড পরাবাস্তববাদী শিল্পী অ্যান্ড্রু বেইন্সের ঘরে জন্মগ্রহণ করেন। তার দুই বোন আছে, স্কাই এবং অ্যাম্বার।
হেইলি ব্যাটাপ

হেইলি ব্যাটাপ (জন্ম ৯ জানুয়ারী ১৯৮০, গোল্ড কোস্ট, কুইন্সল্যান্ড, অস্ট্রেলিয়া) একজন অস্ট্রেলীয় পেশাদার আয়রনওম্যান, সার্ফ জীবন রক্ষাকারী এবং মডেল। তিনি তিনবার কুলঅঙ্গত্তা সোনা জিতেছেন। 
তিনি অস্ট্রেলিয়ান গ্ল্যাডিয়েটর্সের ২০০৮ ধারাবাহিকের 'নাইট্রো' রূপে উপস্থিত হয়েছিল। 
তার দীর্ঘদিনের সঙ্গী এপ্রিল জেকুলিচ।
লুসি বায়েত

লুসি বায়েত একজন অস্ট্রেলীয় ফ্যাশন মডেল। তিনি "ম্যাক্সফ্যাক্টর, ট্রায়াম্ফ, ব্রাভিসিমো, ওলে, নিউট্রিমেটিক্স, ফিয়াট এবং অন্যান্য অনেক ব্র্যান্ড সহ যুক্তরাজ্য এবং ইউরোপীয় বাজারে কাজ করা অস্ট্রেলিয়ার শীর্ষস্থানীয় বাণিজ্যিক মডেলদের একজন।" 
বায়েতের যখন ১৪ বছর তখন অস্ট্রেলিয়ার ফিটনেস মডেল এজেন্সি তাকে আবিষ্কৃত করে। ১৭ বছর বয়সে, তিনি অ্যাডিলেড ত্যাগ করেন এবং মডেলিং চুক্তির জন্য সিডনিতে চলে যান। 
২০১০ সালে, বায়েতের হজকিনস লিম্ফোমা ধরা পড়ে। 
২০১৩ সালে, বায়েত ২০১৩ অ্যাডিলেড ফ্যাশন উৎসবের প্রিয়মুখ হয়ে ওঠেন।
লুসিন্ডা আর্মস্ট্রং হল

লুসিন্ডা আর্মস্ট্রং হল একজন অস্ট্রেলীয় অভিনেত্রী। তিনি টেলিভিশন সোপ অপেরা "নেইবার্সে" হলি হোল্যান্ড চরিত্রে তার ভূমিকার জন্য পরিচিত। তিনি ইনগ্রিড ভেনিঞ্জারের চলচ্চিত্র "পর্কুপাইন লেকে" অভিনয় করেন, যার জন্য তিনি ৬ষ্ঠ কানাডিয়ান স্ক্রিন অ্যাওয়ার্ডে সেরা পার্শ্ব অভিনেত্রীর জন্য কানাডিয়ান স্ক্রিন পুরস্কারে মনোনয়ন পেয়েছিলেন।
ভিভা বিয়ানকা

ভিভা বিয়ানকা (জন্ম ভিভা স্কুবিসজেউস্কি ; ১৭ নভেম্বর ১৯৮৩, ; ) হলেন একজন অস্ট্রেলীয় অভিনেত্রী যিনি স্টারজ নেটওয়ার্ক ধারাবাহিক "স্পার্টাকাস: ব্লাড অ্যান্ড স্যান্ড" এবং "স্পার্টাকাস:" ভেঞ্জেন্সে ইলিথিয়া চরিত্রে তার ভূমিকার জন্য সবচেয়ে বেশি পরিচিত।
বিয়াঙ্কা পশ্চিম অস্ট্রেলিয়ান একাডেমি অফ পারফর্মিং আর্ট থেকে স্নাতক হন যেখানে তিনি সেরা অভিনেত্রীর পুরস্কার পান। তিনি চলচ্চিত্র, টেলিভিশন এবং অর্কেস্ট্রার জন্য পোলিশ অস্ট্রেলিয়ান সুরকার সেজারি স্কুবিসজেউস্কির কন্যা। বিয়াঙ্কা কেট ব্ল্যানচেট এবং হিথ লেজারকে উল্লেখ করেন যারা তাকে প্রভাবিত করেছে।
জেমা বিশপ

জেমা বিশপ অস্ট্রেলিয়ার একজন অভিনেত্রী এবং গায়ক-গীতিকার।
টেলিভিশনে তিনি যেসব ধারাবহিকে তিনি অভিনয় করেছেন তার মধ্যে রয়েছে "নেইবার্স" এবং "শর্ট কাট"৷
তিনি সম্প্রতি তার একক 'মিডনাইট'-এর জন্য একটি এলএ মিউজিক অ্যাওয়ার্ডের জন্য মনোনীত হয়েছেন।
এলিজাবেথ ব্ল্যাকমোর

এলিজাবেথ ব্ল্যাকমোর (জন্ম ) একজন অস্ট্রেলীয় অভিনেত্রী। অতিপ্রাকৃত হরর চলচ্চিত্র "ইভিল ডেড -"এ নাটালি চরিত্রে 
ব্ল্যাকমোরের জন্ম , পার্থ, অস্ট্রেলিয়ায়। তিনি পশ্চিম অস্ট্রেলিয়ান একাডেমি অফ পারফর্মিং আর্টসের একজন স্নাতক।
নাতাশা বাসেট

নাতাশা বাসেট (জন্ম সিএ. ১৯৯২ ) একজন অস্ট্রেলীয় অভিনেত্রী।
বাসেট অস্ট্রেলিয়ার সিডনিতে জন্মগ্রহণ করেন। তিনি উচ্চ বিদ্যালয়ে পড়ার সময়ই অভিনয় শুরু করেন এবং অভিনয়ে ক্যারিয়ার গড়ার জন্য উনিশ বছর বয়সে নিউইয়র্কে চলে যান।
ম্যাক্স ব্রাউন (অস্ট্রেলীয় অভিনেতা)

ম্যাক্স ব্রাউন হলেন মেলবোর্ন, ভিক্টোরিয়ার একজন অস্ট্রেলীয় চলচ্চিত্র, টেলিভিশন এবং থিয়েটার অভিনেতা। ম্যাক্স টিভি ধারাবাহিক "<nowiki>দ্য গ্লোমিং</nowiki>" এ অস্কার উলফের চরিত্রে অভিনয়ের জন্য সবচেয়ে বেশি পরিচিত। ২০২০ সালে মেলবোর্ন থিয়েটার কোম্পানির হয়ে বেঞ্জামিন ল'র নাটক "টর্চ দ্য প্লেসে" তার মূলধারার নাট্য আত্মপ্রকাশ হয়েছিল।
অ্যাড্রিয়েন বার্গেস

অ্যাড্রিয়েন বার্গেস (জন্ম ২০ নভেম্বর ১৯৪৭) হলেন একজন যুক্তরাজ্য ভিত্তিক অস্ট্রেলীয় অভিনেত্রী, প্রধানত ব্রিটিশ টেলিভিশনে তাকে দেখা যায় এবং যুক্তরাজ্যের বাসিন্দা।
তার অভিনয়ের কৃতিত্বের মধ্যে রয়েছে: "ডক্টর হু" ("দ্য সান মেকার্স" ধারাবাহিকে), "ব্লেক'স ৭", "টেরি অ্যান্ড জুন", "জাস্ট গুড ফ্রেন্ডস", "ডিকেন্স অফ লন্ডন", "দ্য বিল" এবং ১৯৮১ সালের "প্রিস্ট অফ লাভ -এ"। তিনি অভিনেতা মার্টিন কোচরানকে বিয়ে করেছেন।
জোসেফিন বার্নস

জোসেফিন বার্নস (জন্ম ১৯৬৬) হলেন একজন অস্ট্রেলীয় অভিনেত্রী যিনি টেলিভিশনে তার কাজের জন্য সর্বাধিক পরিচিত, "ব্রাইড অফ ক্রাইস্ট" -এ একটি প্রধান ভূমিকার জন্য তিনি একটি লগি পুরস্কার জিতেছেন।
চন্দ্রহাস

চন্দ্রহাস হল হিন্দু মহাকাব্য রামায়ণ অনুসারে একটি অবিনাশী তরোয়াল, এবং শিব উপহার হিসেবে এটি রাবণকে দিয়েছিলেন। স্থানীয় লোককাহিনী অনুসারে, স্বরাজ‍্য প্রতিষ্ঠার আগে যুদ্ধ করার জন্য এটি "তুলজা ভবানী মন্দির" এর দেবী ভবানী ছত্রপতি শিবাজীকে দিয়েছিলেন।
হিন্দু মহাকাব্য রামায়ণের উত্তরকাণ্ড উল্লেখ করে যে পরাক্রমশালী রাজা রাবণ কৈলাস পর্বতের কাছে অবস্থিত তার সৎ ভাই এবং সম্পদের দেবতা কুবেরের শহর আলাককে পরাজিত ও লুট করেছিলেন। বিজয়ের পর, রাবণ পুষ্পক বিমানে (উড়ন্ত রথ যেটি তার শ্বশুর তার জন্য তৈরি করেছিলেন) লঙ্কায় ফিরছিলেন, যখন তিনি একটি সুন্দর জায়গা দেখতে পান। তবে এর ওপর দিয়ে রথ উড়তে পারেনি। রাবণ সেই স্থানে শিবের দেবদেব-ষাঁড়ের পরিচারক নন্দীর (নন্দীশা, নন্দিকেশ্বর) সাথে দেখা করেন এবং তার রথের স্থানটি অতিক্রম করতে না পারার কারণ জিজ্ঞাসা করেন। নন্দী রাবণকে জানিয়েছিলেন যে শিব ও পার্বতী পাহাড়ের উপরে দৃঢ়তা উপভোগ করছেন, এবং কাউকে যেতে দেওয়া হয়নি। রাবণ নন্দীকে উপহাস করল।
অপমানে ক্ষুব্ধ হয়ে নন্দী রাবণকে অভিশাপ দিয়েছিলেন যে বানররা তাকে ধ্বংস করবে। পালাক্রমে, রাবণ নন্দীর অভিশাপ এবং আরও এগিয়ে যেতে অক্ষমতায় ক্ষুব্ধ হয়ে কৈলাসকে উপড়ে ফেলার সিদ্ধান্ত নেন। তিনি তার সমস্ত বিশটি হাত কৈলাসের নীচে রেখে তা তুলতে শুরু করলেন। কৈলাস কাঁপতে শুরু করলে, ভীত পার্বতী শিবকে জড়িয়ে ধরলেন। যাইহোক, সর্বজ্ঞ শিব বুঝতে পেরেছিলেন যে রাবণ এই বিপদের পিছনে ছিল, এবং তাঁর বুড়ো আঙুল দিয়ে পাহাড়টিকে তার নীচে চাপা দিয়ে রাবণকে আটকে রেখেছিলেন। রাবণ বেদনায় চিৎকার করেন। রাবণ তার ভুল বুঝতে পেরে হাজার বছর ধরে শিবের স্তব গেয়েছিলেন। অবশেষে, শিব রাবণকে শুধু ক্ষমাই করেননি, তাকে অজেয় তলোয়ার চন্দ্রহাসও দিয়েছিলেন।
মারাঠা সাম্রাজ্যের শক্তিশালী শাসক শিবাজী, তাঁর জয়ের সময় আশীর্বাদ পেতে "তুলজা ভবানী মন্দিরে' যেতেন। স্থানীয় ঐতিহ্য অনুসারে, এক অনুষ্ঠানে, যখন শিবাজী মুঘল সাম্রাজ্যের বিরুদ্ধে যুদ্ধে জয়ের জন্য দেবী তুলজার কাছে প্রার্থনা করেছিলেন, তখন দেবী আবির্ভূত হন এবং তাকে চন্দ্রহাস তলোয়ার দেন, যার পরে দেবী অদৃশ্য হয়ে যান। তলোয়ার, যখন ব্যবহার করা হয়েছিল, তখন শিবাজীকে তার প্রতিদ্বন্দ্বীদের বিরুদ্ধে তার সমস্ত বিজয়ে সফল করেছিল। তলোয়ারটিকে এখন ভবানী তালভার বা ভবানী খড়্গা, আক্ষরিক অর্থে 'ভবানীর তলোয়ার' বলা হয়।
বাঙালি লেখক সৌরভ চক্রবর্তী চন্দ্রহাস নামে একটি অন্ধকার ফ্যান্টাসি উপন্যাস লিখেছেন। উপন্যাসটি তলোয়ার চন্দ্রহাস এবং মানব ত্যাগের মিথের উপর ভিত্তি করে তৈরি করা হয়েছে।
অ্যাথল কম্পটন

অ্যাথল কম্পটন (জন্ম ১৯৫১) ছিলেন একজন আদিবাসী অস্ট্রেলীয় অভিনেতা। "দ্য গেমসে" (১৯৭০) অভিনয় করার সময় তিনি আন্তর্জাতিকভাবে বিখ্যাত হয়ে উঠেছিলেন।
রোল্যান্ড কনওয়ে

রোল্যান্ড জেমস কনওয়ে (জন্ম জেমস এডওয়ার্ড ওয়েল্যান্ড ; ১৮৮২ - ১৬ জুন ১৯৬০) ছিলেন একজন অস্ট্রেলীয় অভিনেতা এবং প্রযোজক যিনি সেই যুগের নির্বাক চলচ্চিত্রে কাজের জন্য সবচেয়ে বেশি পরিচিত। ১৯৩০-এর দশকে, তিনি অস্ট্রেলিয়ার অভিনেতাদের ফেডারেশনের সভাপতি ছিলেন। 
১৯২৭ সালে, তিনি অস্ট্রেলিয়ান টেনিস খেলোয়াড় ফ্লোরিস সেন্ট জর্জকে বিয়ে করেন, যিনি ১৯২২ অস্ট্রেলিয়ান ওপেনে খেলেছিলেন। 
তিনি ১৯৬৮ সালের ফেব্রুয়ারি মাসে ৮৩ বছর বয়সে মারা যান।
ইসাবেল কর্নিশ

ইসাবেল কর্নিশ (জন্ম ২২ জুলাই ১৯৯৪) একজন অস্ট্রেলীয় অভিনেত্রী। তিনি তার টেলিভিশন ভূমিকার জন্য পরিচিত, বিশেষ করে "পিউবার্টি ব্লুজ" এবং "হোম অ্যান্ড অ্যাওয়েতে" এবং ২০১৭ সালের মার্কিন টেলিভিশন ধারাবাহিক "ইনহিউম্যানস" -এ ক্রিস্টাল চরিত্রে অভিনয় করেন।
তিনি অভিনেত্রী অ্যাবি কর্নিশের ছোট বোন। তার বাবা-মা হলেন শেলি এবং ব্যারি কর্নিশ। মডেলিংও করেছেন ইসাবেল। তিনি হান্টার স্কুল অফ দ্য পারফরমিং আর্টসে পড়াশোনা করেন। কার্নিশ একটি নিরামিষ ভোজী।
দুবাই ইন্টারনেট সিটি

দুবাই ইন্টারনেট সিটি (ডিআইসি) () হল একটি তথ্য প্রযুক্তি এবং ব্যবসায়িক পার্ক যা দুবাই সরকার একটি মুক্ত অর্থনৈতিক অঞ্চল হিসাবে তৈরি করেছে। এটি দুবাইসহ সংযুক্ত আরব আমিরাতের আঞ্চলিক উদীয়মান বাজার লক্ষ্য করে দেশী-বিদেশী কোম্পানিগুলির জন্য একটি কৌশলগত ভিত্তি প্রনয়ণ করে। বর্তমানে, দুবাই ইন্টারনেট সিটি সংযুক্ত আরব আমিরাত অঞ্চলের বৃহত্তম তথ্য ও যোগাযোগ প্রযুক্তি (আইসিটি) হাব।
১৯৯০-এর দশকের শেষের দিকে, সংযুক্ত আরব আমিরাতের উপ-রাষ্ট্রপতি, প্রধানমন্ত্রী এবং দুবাই আমিরাতের শাসক মোহাম্মদ বিন রশিদ আল মাকতুম দুবাই ইন্টারনেট সিটি (ডিআইসি) প্রকল্প বাস্তবায়নের জন্য এইচএসবিসি ব্যাংক থেকে ২০০ মিলিয়ন ডলার ঋণ নিয়েছিলেন। পরে ওয়েলকাম টু ২০৭০ শিরোনামে মিউজিয়াম অব ফিউচারে দুবাই ফিউচার ফোরামের (ডিএফএফ) উদ্বোধনী অধিবেশনে সংযুক্ত আরব আমিরাতের কৃত্রিম বুদ্ধিমত্তা, ডিজিটাল অর্থনীতি এবং রিমোট ওয়ার্ক অ্যাপ্লিকেশনের প্রতিমন্ত্রী ওমর সুলতান আল ওলামা এটি প্রকাশ করেছেন। দুবাই ইন্টারনেট সিটি, দুবাই হোল্ডিং সাবসিডিয়ারি টেকম ইনভেস্টমেন্টের সদস্য। এটি ১৯৯৯ সালের অক্টোবরে প্রতিষ্ঠিত হলেও পরবর্তি বছর ২০০০ সালের অক্টোবরে চালু করা হয়। অক্টোবর ২০২২ সালে ইন্টেল দুবাই ইন্টারনেট সিটিতে প্রথম কৃত্রিম বুদ্ধিমত্তা গবেষণা ও উন্নয়ন কেন্দ্র চালু করে।
দুবাই ইন্টারনেট সিটিতে প্রায় দেড় মিলিয়ন বর্গফুটের প্রাইম কমার্শিয়াল অফিস স্পেস রয়েছে, যেখানে প্রায় দশ হাজার কর্মী সহ ১,৬০০টিরও বেশি কোম্পানি সক্রিয় রয়েছে। এছাড়াও রয়েছে ২৫টি নিম্ন, মাঝারি এবং উঁচু অফিসের কাঠামো। যেখানে ১৫০টি দেশের ২৪,০০০ জনেরও অধিক লোকের একটি গতিশীল কর্মশক্তি চালু আছে। এছাড়াও এখানে ২২০টি বিলাশবহুল অবাসন রয়েছে। দুবাই ইন্টারনেট সিটির অর্থনৈতিক নিয়মের অধীনে কোম্পানিগুলিকে ৫০ বছরের জন্য আইনী নিশ্চয়তাসহ বিভিন্ন মালিকানা, কর এবং শুল্ক-সম্পর্কিত সুবিধা প্রদানের নিশ্চয়তা প্রদান করে৷ ক্রিয়াপ্রণালীর একটি মডেল শতভাগ বিদেশী মালিকানাধীন, যা সংযুক্ত আরব আমিরাতের অন্যান্য মনোনীত অর্থনৈতিক অঞ্চলে প্রচলিত রয়েছে। এসকল স্বাধীনতাগুলি অনেক বিশ্বব্যাপী তথ্য প্রযুক্তি সংস্থা, যেমন ওরাকল কর্পোরেশন, ইন্টেল, এইচপি, আইবিএম, অ্যাকসেঞ্চার, কগনিজ্যান্ট, গুগল, জিংএইচআর, টাটা কন্‌সাল্টেন্সি, থ্রিএম, নকিয়া, ডেল, ফেসবুক, মাইক্রোসফট, লিংকডইন, স্যামসাং, স্যাপ, সান মাইক্রোসিস্টেম্‌স, সিসকো, সিমেন্স, সনি এরিকসন, হুয়াওয়েই, এবং মাইক্রোস্ট্র্যাটেজি পাশাপাশি সংযুক্ত আরব আমিরাত ভিত্তিক কোম্পানি, যেমন ডুকন্ট-কে তাদের আঞ্চলিক ভিত্তি দুবাই ইন্টারনেট সিটিতে স্থানান্তর করতে নেতৃত্ব দিয়েছে। দুবাই ইন্টারনেট সিটির বাজারগুলি মধ্যপ্রাচ্য থেকে ভারতীয় উপমহাদেশ এবং আফ্রিকা থেকে স্বাধীন রাষ্ট্রের কমনওয়েলথ দেশগুলিতে বিস্তৃত৷ মধ্য এশিয়া, মধ্যপ্রাচ্য, আফ্রিকা, এশীয় উপমহাদেশ এবং পূর্ব ভূমধ্যসাগরে বহুজাতিকদের লক্ষ্যবস্তু বাজারের জন্য দুবাই আদর্শ বেস। দুবাই ইন্টারনেট সিটিতে অন্যান্য শিল্প ক্লাস্টার যেমন দুবাই মিডিয়া সিটি এবং দুবাই ইন্টারন্যাশনাল একাডেমিক সিটি (পূর্বে দুবাই নলেজ ভিলেজ) সংলগ্নে অবস্থিত।
দুবাই ইন্টারনেট সিটি দুবাই এবং আবু ধাবির মধ্যবর্তী শেখ জায়েদ সড়কের ডাউনটাউন দুবাই শহরের প্রায় ২৫ কিলোমিটার দক্ষিণে অবস্থিত। এটি দুবাই মেরিনা, জুমেইরাহ বিচ রেসিডেন্স এবং পাম জুমেইরাহ সংলগ্নে অবস্থিত, যে এলাকাগুলি দ্রুত দুবাইয়ের তিনটি সবচেয়ে একচেটিয়া (এবং ব্যয়বহুল) আবাসিক এলাকায় পরিণত হচ্ছে। এটি সমুদ্র উপকূল থেকে ১ কিলোমিটারেরও দূরে এবং বেশকয়েকটি পাঁচতারা হোটেলের নিকটবর্তী। দুবাই ইন্টারনেট সিটি মেট্রো স্টেশন দুবাই মেট্রোর রেড লাইনের নিকটবর্তী স্টেশন, যেটি শেখ জায়েদ রোডে অবস্থিত।
আবুল কালাম আজাদ (রাজনীতিবিদ, জন্ম ১৯৫৭)

আবুল কালাম আজাদ বাংলাদেশ সিভিল সার্ভিসের একজন অবসরপ্রাপ্ত কর্মকর্তা, রাজনীতিবিদ ও জামালপুর-৫ আসনের সাবেক সংসদ সদস্য। তিনি ২০২৪ সালের দ্বাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে জামালপুর-৫ আসন থেকে সংসদ সদস্য নির্বাচিত হয়েছিলেন। এর আগে তিনি বাংলাদেশ সরকারের প্রধানমন্ত্রীর মুখ্য সচিব, অর্থনৈতিক সম্পর্ক বিভাগ, বিদ্যুৎ বিভাগ ও প্রধানমন্ত্রীর কার্যালয়ের সচিব হিসেবে দায়িত্ব পালন করেছেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
আজাদ ১৯৫৭ সালের ৭ জানুয়ারি জামালপুর সদর উপজেলার দেওয়ান পাড়ায় জন্মগ্রহণ করেন। তিনি জামালপুর জেলা স্কুল থেকে মাধ্যমিক, সরকারি আশেক মাহমুদ কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে আইন বিভাগে স্নাতক ও স্নাতকোত্তর ডিগ্রী অর্জন করেন।
আবুল কালাম আজাদ ১৯৮২ সালের বিশেষ বিসিএস ব্যাচের একজন কর্মকর্তা। কর্মজীবনে তিনি প্রশাসনের বিভিন্ন স্তরে কাজ করেছেন। তিনি বাংলাদেশ সরকারের অর্থ মন্ত্রণালয়ের অর্থনৈতিক সম্পর্ক বিভাগের সচিব, বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের সচিব, প্রধানমন্ত্রীর কার্যালয়ের সচিব এবং প্রধানমন্ত্রীর মুখ্য সচিব হিসেবে দায়িত্ব পালন করেছেন।
তিনি প্রধানমন্ত্রীর কার্যালয়ের এসডিজি বিষয়ক সাবেক মুখ্য সমন্বয়ক। এছাড়াও তিনি তিনি জাতিসংঘের ক্লাইমেট ভালনারেবল ফোরাম (সিভিএফ) প্রেসিডেন্সির বিশেষ দূত, ওয়ার্ল্ড ইকোনমিক ফোরামের বায়োডাইভারসিটি বিষয়ক গ্লোবাল কমিশনের কমিশনারসহ বিভিন্ন দায়িত্ব পালন করেন। তিনি বাংলাদেশ স্কাউটসের সাবেক সভাপতি।
আবুল কালাম আজাদ ২৬ নভেম্বর ২০২৩ সালে দ্বাদশ জাতীয় সংসদ নির্বাচনে বাংলাদেশ আওয়ামী লীগের সংসদ সদস্য প্রার্থী হিসেবে জামালপুর-৫ আসনে মনোনয়ন লাভ করেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
জাপান-বাংলাদেশ বন্ধুত্বে অপরিসীম অবদান রাখার স্বীকৃতিস্বরূপ তিনি জাপান সরকার কর্তৃক জাপানের দ্বিতীয় সর্বোচ্চ সম্মানজনক পদক ‘অর্ডার অব দ্য রাইজিং সান, গোল্ড অ্যান্ড সিলভার স্টার’ লাভ করেন।
তিনি ২০০০-২০০৩ সালে জাতীয় কমিশনার (প্রশিক্ষণ),২০০৩-২০০৮ সালে জাতীয় কমিশনার (প্রোগ্রাম),২০১২-২০১৮ সালে এপিআর স্কাউট কমিটি সদস্য, ২০০৭-২০০৯ সালে এপিআর প্রোগ্রাম সাব-কমিটি সদস্য ছিলেন। বর্তমানে বাংলাদেশ স্কাউটস সভাপতি হিসেবে দায়িত্ব পালন করছেন।
বাংলাদেশ স্কাউটস রোভারদের সর্বোচ্চ অ্যাওয়ার্ড প্রেসিডেন্ট রোভার স্কাউট , বাংলাদেশ স্কাউট এর দ্বিতীয় সর্বোচ্চ অ্যাওয়ার্ড রৌপ্য ইলিশ, লং • লং সার্ভিস অ্যাওয়ার্ড,বাংলাদেশ স্কাউটস সর্বোচ্চ পুরস্কার রৌপ্য ব্যাঘ্র পুরস্কার পান।
আল আইন

আল আইন () হল সংযুক্ত আরব আমিরাতের আবুধাবীর আমিরাতের একটি শহর। এটি আল বুরাইমি গভর্নরেটের অন্তর্ভুক্ত ওমানি শহর আল-বুরাইমির পূর্ব সীমান্তে অবস্থিত। আল আইন সংযুক্ত আরব আমিরাতের চতুর্থ বৃহত্তম শহর (দুবাই, আবুধাবি এবং শারজাহ -এর পরে) এবং আবুধাবি আমিরাতের দ্বিতীয় বৃহত্তম শহর। আল-আইন, আবুধাবি ও দুবাইয়ের সাথে সংযোগ স্থাপনকারী ফ্রিওয়েগুলি দেশে একটি ভৌগোলিক ত্রিভুজ গঠন করেছে এবং প্রতিটি শহর একটি অন্যটি থেকে প্রায় দূরে অবস্থিত।
আল-আইন শহরটি মদিনাতুল হাদিকাহ বা বাগানের শহর নামেও পরিচিত। এই শহরটির সাংস্কৃতিক ও ঐতিহাসিক অনেক গুরুত্ব রয়েছে। শহরটি রাশিদুন, উমাইয়া ও আব্বাসীয় যুগে ইসলামের ইতিহাসের সাথে প্রাসঙ্গিক অনেক ঘটনা প্রত্যক্ষ করেছে। এই শহরেই সংযুক্ত আরব আমিরাতের প্রতিষ্ঠাতা শেখ জায়েদ বিন সুলতান আল নাহিয়ান ১৯৬৬ সালে আবুধাবির আমিরাতের শাসক হওয়ার আগে ১৯২৭ সাল থেকে তার জীবনের বেশিরভাগ সময় কাটান। যদিও প্রসিদ্ধ ধারণা হল যে, তিনি আবুধাবিতে জন্ম গ্রহণ করেছেন; কিন্তু কেউ কেউ মনে করেন যে, তিনি আল আইনে জন্মগ্রহণ করেছেন। আল আইনে অবস্থিত শেখ খলিফা মসজিদ দেশের সবচে' প্রাচীন মসজিদ বলে ধারণা করা হয়। <ref name="Emirates24/7 10-2018"></ref> 
আল-আইন দুবাই ও আবুধাবি শহরের বাসিন্দাদের জন্য একটি সাংস্কৃতিক কেন্দ্র। এটি শাস্ত্রীয় সঙ্গীতের একটি প্রধান উত্সবের আবাসস্থল। এই শহরের আল আইন ফুটবল ক্লাবটি সংযুক্ত আরব আমিরাত এবং এশিয়ার অন্যতম সফল ফুটবল ক্লাব। এর অনেক সুনাম ও চ্যাম্পিয়নশিপ রয়েছে। আল-আইন ক্লাবে ফুটবল ছাড়াও আরো আটটি খেলা রয়েছে : হ্যান্ডবল, ভলিবল, বাস্কেটবল, সাঁতার, টেবিল টেনিস, জিৎসু অ্যাথলেটিক্সও তায়কোয়ান্দো।
তাছাড়া এখানে আইন ভাইপার্স ও গান্টুট নামে দুটি আইস হকি দলও রয়েছে। প্রতিটি দলে ৪ বছর বয়স থেকে শুরু করে প্রাপ্তবয়স্ক ও যুব খেলোয়াড় রয়েছে। ২০০৯-১০ মৌসুমে আল-আইন ভাইপার্স পুরুষ দল আমিরাত হকি লীগ জিতেছিল। শহরের পশ্চিমে পাম রিসোর্টে প্রাপ্তবয়স্ক ও যুবদল নিয়ে একটি জনপ্রিয় রাগবি ক্লাব ও আল-আইন ইন্টারন্যাশনাল সকার ক্লাব রয়েছে। এর তিনটি যুব দল রয়েছে, যার মধ্যে একটি ৭-৯ বছর বয়সীদের জন্য। ওয়াদি অ্যাডভেঞ্চার নামে এখানে একটি জলক্রীড়া কেন্দ্রও রয়েছে। সেখানে একটি তরঙ্গ পুল ও সার্ফ প্রশিক্ষক রয়েছে। উপরন্তু পার্কটিতে একটি কৃত্রিম নদীতে কায়াকিং ও রাফটিং এর সুবিধা রয়েছে।
ইয়ানমার স্টেডিয়াম নাগাই

জাপানের ওসাকার একটি স্টেডিয়াম। Iএটি ক্লাব সেরেজো ওসাকার হোম গ্রাউন্ড। স্টেডিয়ামের ধারণক্ষমতা ৪৭,০০০।
১৯৬৪ সালে যখন নাগাই স্টেডিয়াম প্রাথমিকভাবে খোলা হয়েছিল, তখন এর ধারণক্ষমতা ছিল ২৩,০০০, এবং এর উদ্বোধনী ইভেন্টটি ১৯৬৪ গ্রীষ্মকালীন অলিম্পিকের সময় একটি ফুটবল ম্যাচ ছিল। ১৯৯৬ সালে জাপানের ৫২তম জাতীয় ক্রীড়া উৎসবের জন্য স্টেডিয়ামের আসন ক্ষমতা ৫০,০০০-এ প্রসারিত করা হয়েছিল।
স্টেডিয়ামটি ২০০২ ফিফা বিশ্বকাপে তিনটি ম্যাচের আয়োজন করেছিল।
নাগাই স্টেডিয়াম অ্যাথলেটিক প্রতিযোগিতার জন্য বহুবার ব্যবহৃত হয়েছে; এখানে ২০০১ ইস্ট এশিয়ান গেমস এবং ২০০৭ বিশ্ব অ্যাথলেটিক্স চ্যাম্পিয়নশিপে অ্যাথলেটিক্সের আয়োজন করা হয়েছিল। একে বার্ষিক ওসাকা গ্র্যান্ড প্রিক্স অ্যাথলেটিকস সভার স্থান যা ১৯৯৬ থেকে ২০১০ এবং আবার ২০১৮ সাল থেকে প্রতি মে মাসে অনুষ্ঠিত হয়। এছাড়াও, স্টেডিয়ামটি ওসাকা ইন্টারন্যাশনাল লেডিস ম্যারাথনের সূচনা এবং সমাপ্তি পয়েন্ট, যা প্রতি বছর জানুয়ারির শেষের দিকে-ফেব্রুয়ারির শুরুতে অনুষ্ঠিত হয়।
উইকিবেজ

উইকিবেজ হল মিডিয়াউইকির উইকিটেক্সটের অসংগঠিত উপাত্তের পরিবর্তে জেসনের উপর ভিত্তি করে একটি কেন্দ্রীয় সংগ্রহস্থলে সংস্করণযুক্ত আধা-কাঠামোগত উপাত্ত নিয়ে কাজ করার জন্য মিডিয়াউইকি এক্সটেনশনগুলির একটি সেট। এর প্রাথমিক উপাদান হল "উইকিবেজ রিপোজিটরি", উপাত্ত সঞ্চয় ও পরিচালনার জন্য একটি এক্সটেনশন এবং "উইকিবেজ ক্লায়েন্ট" যা উইকিবেজ রিপোজিটরি থেকে কাঠামোগত উপাত্ত পুনরুদ্ধার এবং এম্বেড করার সক্ষমতা দেয়। উইকিবেজ উইকিউপাত্তের জন্য তৈরি এবং সেখানে ব্যবহার করা হয়। 
উইকিবেজ লিঙ্কগুলির জন্য ডেটা মডেলটি "সত্তা" ("entities") নিয়ে গঠিত যার মধ্যে রয়েছে পৃথক "আইটেম" ("item"), লেবেল বর্ণনা করার জন্য (সম্ভবত একাধিক ভাষায়), এবং শব্দার্থিক বিবৃতি যা আইটেমের "বৈশিষ্ট্য"কে ("properties") বর্ণনা করে। এই বৈশিষ্ট্যগুলি ডাটাবেসের মধ্যে অন্যান্য আইটেম বা পাঠ্য তথ্য হয়ে থাকে। 
উইকিবেজের একটি জাভাস্ক্রিপ্ট-ভিত্তিক ইউজার ইন্টারফেস রয়েছে এবং এটি অনেক ফর্ম্যাটে ডেটার সমস্তটুকু বা উপসেট রপ্তানি প্রদান করে। এটি ব্যবহার করা প্রকল্পগুলির মধ্যে রয়েছে উইকিউপাত্ত, ইউরোপিয়ানার ঈগল প্রকল্প, লিংগুয়া লিব্রে, এবং ওপেনস্ট্রিটম্যাপ উইকি।
প্যানাসনিক স্টেডিয়াম সুইতা

স্টেডিয়ামটি ২০১৬ সাল থেকে জে 1 লিগ ফুটবল ক্লাব গাম্বা ওসাকার হোম স্টেডিয়াম, যার এক্সপো '৭০ স্মারক স্টেডিয়াম প্রতিস্থাপিত হয়েছে, যেটি ১৯৯১ এবং ২০১৫ এর মধ্যে হোম স্টেডিয়াম ছিল।
প্যানাসনিক, যার সদর দপ্তর কাছাকাছি শহর কদোমা এ অবস্থিত, নামকরণের অধিকার অর্জন করেছে এবং স্টেডিয়ামটি ১ জানুয়ারী, ২০১৮ থেকে প্যানাসনিক স্টেডিয়াম সুইটা নামে পরিচিত।
ইয়াসমিনা আলী

খাদিজা কোহেন (জন্ম ১ ডিসেম্বর ১৯৯৩), ইয়াসমিনা আলী নামে বেশি পরিচিত (), একজন ব্রিটিশ-আফগান পর্নোগ্রাফিক অভিনেত্রী। তিনি সম্ভবত ২০২০ সালের একটি ফৌজদারি মামলায় জড়িত থাকার জন্য সবচেয়ে বেশি পরিচিত, যেখানে তার বাবা এবং তার চাচাতো ভাই তার ক্যারিয়ার পছন্দ করার কারণে তাকে হত্যা করার পরিকল্পনা করেছিলেন এবং তারা বিশ্বাস করেছিলেন যে তিনি ইসলাম থেকে ইহুদি ধর্মে ধর্মান্তরিত হয়েছেন 
আলী ১ ডিসেম্বর ১৯৯৩ সালে কাবুলের একটি তালেবান নিয়ন্ত্রিত এলাকায় খাদিজা পাটম্যান নামে জন্মগ্রহণ করেন। যখন তার বয়স নয় বছর, তিনি তার পরিবারের সাথে ইংল্যান্ডে চলে যান। তার বাবা-মা তাকে একজন মুসলিম হিসাবে বড় করতে চেয়েছিলেন, কিন্তু সে একজন ইহুদি ছেলের সাথে ডেটিংয়ে লিপ্ত হয়ে যায় ৷ পরবর্তীতে এই কারণে ১৯ বছর বয়সে তাকে পরিবার থেকে বের করে দেওয়া হয়। 
আলীর ক্যারিয়ার শুরু হয় যখন তিনি পর্নোগ্রাফির পরিচালক ডেভিড কোহেনের সাথে দেখা করেন, যাকে তিনি পরে বিয়ে করেন। দু'জন আগে অস্ট্রিয়াতে থাকতেন এবং ২০১৭ সালে স্লোভাকিয়ায় চলে আসেন। আলী ২০২০ সালে একটি ফৌজদারি মামলায় জড়িয়ে পড়েন যখন তার বাবা এবং তার চাচাতো ভাইকে তাকে হত্যা করার পরিকল্পনার কারণে গ্রেপ্তার করা হয়েছিল কারণ তিনি ইসলাম ত্যাগ করেছিলেন এবং তার ক্যারিয়ারের পছন্দের সাথে "পরিবারকে অসম্মানিত<nowiki>"</nowiki> করেছিলেন। ব্রিটিশ ন্যাশনাল ক্রাইম এজেন্সি বলেছে যে দুজনে তার সন্ধানে ২০১৮ সালে স্লোভাকিয়ায় বেশ কয়েকবার ভ্রমণ করেছিল এবং একজন হিটম্যান তাকে ৭০,০০০ ডলারে হত্যা করার প্রস্তাব দিয়েছিল। 
আলি এখন নারী অধিকারের পক্ষে ওকালতি করেন এবং " ইসলাম কর্তৃক এই অধিকার লঙ্ঘনের প্রতি অন্ধ দৃষ্টি ফিরিয়ে আনতে উদারপন্থী কর্মীদের নিন্দা করেন"।
গাণ্ডীব

গাণ্ডীব (সংস্কৃত: गाण्डीव) হল অর্জুনের ঐশ্বরিক ধনুক, যিনি হিন্দু মহাকাব্য মহাভারতের পাণ্ডবদের মধ্যে একজন। ধনুকটি ব্রহ্মা তৈরি করেছিলেন।
গাণ্ডীব শক্তিশালী আত্মবিশ্বাস দেয়। ধনুকটি ১০৮টি স্বর্গীয় রজ্জু নিয়ে গঠিত, এটি দুর্দান্ত শক্তিতে পরিপূর্ণ ছিল এবং বিশ্বাস করা হয় যে এক লক্ষ ধনুকের শক্তি রয়েছে। গাণ্ডীব ছিলো অবিনশ্বর ও স্বর্গীয় এবং গন্ধর্বদের দ্বারা পূজিত।
অগ্নি দেবতা, তার শক্তি এবং জাঁকজমক ফিরে পেতে, খাণ্ডবপ্রস্থের বন গ্রাস করতে চেয়েছিলেন। তিনি কৃষ্ণ ও অর্জুনের সাহায্য চেয়েছিলেন। অর্জুন অগ্নির কাছে একটি ধনুক চেয়েছিলেন যা তার শক্তি, দক্ষতা এবং স্বর্গীয় অস্ত্রের শক্তির জন্য উপযুক্ত হবে।
অগ্নি তখন বরুণকে কাঙ্খিত অস্ত্র দিয়ে বীরদের আশীর্বাদ করার অনুরোধ করেন। বরুণ অর্জুনকে গাণ্ডীব ধনুক দিয়েছিলেন, সেইসাথে দুটি তরঙ্গ যা অক্ষয় সংখ্যক তীর প্রদান করবে।
অস্ত্রটি কুরুক্ষেত্র যুদ্ধের সময় অনেকের কাছে ভয় ছিল, অনেক মহান যোদ্ধা এবং দেবতাদের পরাজিত ও হত্যা করেছিল।
দ্বাপর যুগের শেষে, কৃষ্ণ পৃথিবী ছেড়ে বৈকুণ্ঠে চলে যান। কৃষ্ণ যখন প্রস্থান করছিলেন, তখন তিনি অর্জুনকে বলেছিলেন দ্বারকাবাসীকে উদ্ধার করতে কারণ তিনি দ্বারকাকে সমুদ্রের নীচে ডুবিয়েছিলেন। দ্বারকা ডুবে যাওয়ার সময় অর্জুন সাময়িকভাবে ধনুক বাঁধতে পারেনি, বা তার স্বর্গীয় অস্ত্রগুলিকে তলব করার জন্য প্রয়োজনীয় মন্ত্রগুলি মনে রাখতে পারেনি।
অর্জুন জানতেন যে পৃথিবীতে তার সময়ও শেষ হয়ে গেছে, ব্যাসদেব তাকে বলেছিলেন যে এই ঘটনা ঘটবে এবং যখন এটি ঘটবে, তখন পৃথিবীতে অর্জুনের কাজ শেষ। পরে, পাণ্ডবরা অবসর নেন এবং হিমালয়ে যাত্রা করেন। তাদের পথে, অগ্নি এসে অর্জুনকে বরুণের কাছে গাণ্ডীব ফিরিয়ে দিতে বলে, কারণ এটি দেবতাদের। অর্জুন বাধ্য হয়ে তাদের সমুদ্রের জলে ফেলে দেন। এইভাবে স্বর্গীয় ধনুক দেবতাদের কাছে ফিরিয়ে দেওয়া হয়েছিল।
জারা কে

জারা কে (জন্ম: ১৯৯২) লন্ডনে অবস্থিত একজন প্রাক্তন মুসলিম নাস্তিক, ধর্মনিরপেক্ষ কর্মী এবং নারী অধিকার কর্মী। তিনি অবিশ্বাসী হিজাবির প্রতিষ্ঠাতা, একটি আন্তর্জাতিক অলাভজনক সংস্থা যা মুসলিম উত্থাপিত মহিলাদের অধিকার সমর্থন করতে চায়, বিশেষ করে যারা ইসলাম ত্যাগ করার প্রক্রিয়ায় রয়েছে বা ত্যাগ করেছে৷ 
কে ১৯৯২ সালে তানজানিয়ার দারুস সালামে জন্মগ্রহণ করেন এবং একজন খোজা ইসনা আশারিয়া শিয়া মুসলিম হিসেবে বেড়ে ওঠেন। বাড়িতে ইংরেজি, গুজরাটি, সোয়াহিলি এবং কচ্চি ভাষাগুলো বলা হতো, কিন্তু আরবি নয়। তার মা কেনীয় এবং তার বাবা তানজানীয় ছিলেন। তার বাবা-মা রক্ষণশীল মুসলিম ছিলেন এবং তার চার বোন এবং এক ভাই ছিল। তিনি আট বছর বয়স থেকে হিজাব পরা শুরু করেছিলেন, কারণ তিনি "আরো শুদ্ধ হতে চেয়েছিলেন, আমি চেয়েছিলাম ঈশ্বর আমাকে আরও ভালোবাসুন।" পশ্চাদপটে, তিনি বলেছিলেন "এটি কোনও পছন্দ নয়। এটা জবরদস্তি।"
বোধ জাতি

বোধ জনগণ, যারা খাস ভোদি নামেও পরিচিত, তারা ভারতের হিমাচল প্রদেশের একটি জাতিগোষ্ঠী। এদের মূলত লাহৌল তহসিল ছাড়াও লাহৌল এবং স্পিতি জেলার প্রধানত ভাগা ও চন্দ্র উপত্যকায় দেখতে পাওয়া যায়। তবে অল্প কিছু হলেও পট্টানি উপত্যকায়, মিয়ার উপত্যকায় এবং পাঙ্গি, হিমাচল প্রদেশ ও পদ্দার উপত্যকার উপরের অংশে, এছাড়াও জম্মু ও কাশ্মীরে এদের বসবাস আছে। 
এদের ধর্ম প্রধানত বৌদ্ধধর্ম এবং এর সাথে আছে সর্বপ্রাণবাদ ও শৈব ধর্ম। তাদের মধ্যে ওঝাবাদী এবং লামাবাদী (বৌদ্ধধর্মের একটি রূপ যা বিস্তৃত আচার-অনুষ্ঠান এবং একটি শক্তিশালী শ্রেণিবিন্যাস সংগঠন দ্বারা চিহ্নিত) বিশ্বাসের পাশাপাশি তাদের মার্শাল ঐতিহ্যেরও মিশ্রণ রয়েছে।
বর্ণ অনুসারে, এরা রাজপুত, ঠাকুর বা ক্ষত্রিয় হিসাবে চিহ্নিত হয়, যদিও এখানে বর্ণের নিয়মগুলি সমতলের মতো অত কঠোর নয়। 
ঐতিহাসিকভাবে, সাধারণ প্রশাসন ও রাজস্ব সংগ্রহের উদ্দেশ্যে চাম্বা, কুল্লু বা লাদাখের রাজারা এলাকার ৩ - ৪টি বিশিষ্ট পরিবারকে রানা, উজির বা ঠাকুর উপাধি দিয়েছিলেন। কিছু পরিবার / গোষ্ঠী এখানে নামকরা জমিদার / জায়গিরদার ছিল। গত বহু শতাব্দী ধরে লাদাখ, কুল্লু এবং চাম্বার শাসকদের আধিপত্যের অধীনে এই অঞ্চলটি থাকার কারণে এখানে একটি উল্লেখযোগ্য সাংস্কৃতিক এবং জাতিগত মিশ্রণ দেখা গেছে। 
এদের কথ্য ভাষা উপত্যকা থেকে উপত্যকায় ভিন্ন হয়, কিছু উপভাষা কুমায়ূনীর খুব কাছাকাছি, অন্যগুলি চাম্ব্যালি এবং দারির সাথে মিশ্রিত। 
তারা প্রগতিশীল, উদ্যোগী, সৎ। এরা বহু শতাব্দী ধরে প্রাচীন ভারত-তিব্বত-নেপাল বাণিজ্য পথের সাথে জড়িত ছিল। এখানকার গোষ্ঠীগুলির মানুষের নাম"-পা" প্রত্যয় দিয়ে শেষ হতে পারে, আবার "তা" প্রত্যয় দিয়েও হতে পারে। পা" প্রত্যয় দিয়ে শেষ হওয়া পারিবারিক দল বা সংগঠিত গোষ্ঠীতে নাম হয় বরপা, কার্পা, থোলাকপা, চেরজিপা, গেরুমশিংপা, খিংগোপা ইত্যাদি। আবার "তা" প্রত্যয় দিয়ে শেষ হওয়া নাম, যেমন খিমতা, জিনতা, ব্রক্ত, ব্রাগতা, ইত্যাদি, এগুলি সিমলা এলাকার পরিবার / গোষ্ঠীর নামে পাওয়া যায়। 
যে কোনো অঞ্চলের শিল্প সেই অঞ্চলের পরিবেশ, মানুষ ও ঐতিহ্যের প্রতিফলন। এই বিবৃতিটি হিমাচল প্রদেশের নেগি এবং বোধ উপজাতিদের জন্য উপযুক্ত, যারা "পাহাড়ি" গহনা তৈরি করার জন্য তার চারপাশের মনোরম প্রাকৃতিক পরিবেশ থেকে উপাদানগুলি সংগ্রহ করে, কঠোরতা এবং দৃঢ়তার অনুভূতির প্রশ্বাস নিয়ে।<
যদিও কিছু সম্প্রদায়ের একেবারে অনন্য ঐতিহ্য রয়েছে, কিছু অলঙ্কার সবার কাছে সাধারণ। এর মধ্যে রয়েছে গলার অলঙ্কার যেমন হাঁসলি বা ছোট লকেট যাকে টোক বলা হয়। সবচেয়ে পছন্দের গলার হার হল কয়েন নেকলেস এবং সুতার নেকলেস। নকশাগুলি প্রকৃতি থেকে নেওয়া সাধারণ মোটিফ থেকে অনুপ্রাণিত এবং তার থেকে সূক্ষ্ম নিদর্শন তৈরি করা হয়।
জগদ্ধাত্রী (টেলিভিশন ধারাবাহিক)

জগদ্ধাত্রী হল একটি ২০২২ ভারতীয় বাংলা ভাষার প্রণয়ধর্মী রোমাঞ্চকর নাটক টেলিভিশন ধারাবাহিক যা ২৯ আগস্ট ২০২২-এ বিনোদনমূলক চ্যানেল জি বাংলায় সম্প্রচার করা হয়েছিল এবং এটি ডিজিটাল প্ল্যাটফর্ম জি৫- এ উপলব্ধ। ধারাবাহিকটি প্রযোজনা করেছেন "ব্লুজ প্রোডাকশনের" স্নেহাশিষ চক্রবর্তী এবং প্রধান ভূমিকায় রয়েছেন অঙ্কিতা মল্লিক এবং সৌম্যদীপ মুখার্জি।
গল্পটি একটি অনাথ মেয়ে জগদ্ধাত্রী এবং একটি ধনী ছেলেকে ঘিরে জড়িত যারা উভয়ই বন্ধু এবং বিশেষ অপরাধ শাখার কর্মকর্তা। জগদ্ধাত্রী একজন বিশেষ অপরাধ শাখার গুপ্ত-কর্মকর্তা কিন্তু তার আসল পরিচয় কেউ জানে না।
মনোরঞ্জন ঘোষাল

মনোরঞ্জন ঘোষাল বাংলাদেশের স্বাধীন বাংলা বেতার কেন্দ্রের কণ্ঠশিল্পী ও বীর মুক্তিযোদ্ধা। তিনি সংগীতে গুরুত্বপূর্ণ অবদান রাখার জন্য ২০২৩ সালে একুশে পদক লাভ করেন। 
ঘোষাল জগন্নাথ কলেজ থেকে বিকম এবং পরে ঢাকা বিশ্ববিদ্যালয় থেকে হিসাববিজ্ঞানে এম কম ডিগ্রি নিয়েছেন।
ঘোষাল দৈনিক ভোরের আকাশ পত্রিকার সম্পাদক হিসেবে দায়িত্ব পালন করছেন।  
ঘোষাল বাংলাদেশের স্বাধীনতা যুদ্ধের একজন শব্দসৈনিক। ১৯৬৯ সালে পাকিস্তানি সামরিক জান্তা আইয়ুব খানের দুঃশাসনবিরোধী গণঅভ্যুত্থানের সময় যোগ দিয়েছিলেন বিক্ষুব্ধ শিল্পীগোষ্ঠীতে। ১৯৭১ সালের ২৬ মার্চ রাতে পাকিস্তানি সামরিক বাহিনীর গুলিতে তার বড় ভাই রতন ঘোষাল শহীদ হন। ৩১ মার্চ সকালে পাকিস্তানি বাহিনীর হাতে ধরা পড়েন মনোরঞ্জন। সেখান থেকে বেঁচে তিনি ভারত পালিয়ে যান এবং স্বাধীন বাংলা বেতার কেন্দ্রে যোগ দেন। মুক্তিযুদ্ধে ছোট ভাই মদন ঘোষালকেও হত্যা করে পাকিস্তানিরা।
হায়া দিবস

হায়া দিবস () হলো পাকিস্তানে ১৪ই ফেব্রুয়ারিতে পালন করা ও উদযাপন করা সাংস্কৃতিক অনুষ্ঠান। এটি ভালোবাসা দিবসের বিরোধী বা বিকল্প হিসেবে তৈরি করা হয়েছিল এবং এটি ইসলামি সংস্কৃতি ও মূল্যবোধের বিনয়কে তুলে ধরে। এটি সর্বপ্রথম ইসলামি জমিয়ত তালাবা পাকিস্তান, একটি ধর্মীয় ছাত্র সংগঠন দ্বারা উদযাপন করা হয়। এটি সাধারণত সেসব পাবলিক বিশ্ববিদ্যালয়ে পালিত হয় যেখানে জমিয়ত তালাবা পাকিস্তানের উপস্থিতি আছে।
রাজধানী ইসলামাবাদ, করাচি, লাহোর, গুজরানওয়ালা, পেশোয়ার, মুলতান, ফয়সালাবাদ, কোয়েটা এবং অন্যান্য শহরগুলির সমস্ত বড় কলেজ এবং বিশ্ববিদ্যালয় ক্যাম্পাসে সমাবেশ, সেমিনার এবং অন্যান্য ইভেন্ট অনুষ্ঠিত হয় যেখানে হাজার হাজার শিক্ষার্থী অংশগ্রহণ করে।
সারাদেশে বিভিন্ন প্রতিষ্ঠানে সচেতনতামূলক স্টল স্থাপন করা হয় এবং ভালোবাসা দিবসের বিরুদ্ধে সাহিত্য বিতরণ করা হয়।
শাদি রাম

শাদি রাম হলেন একজন ভারতীয় জাতীয় কংগ্রেসের রাজনীতিবিদ এবং দিল্লি বিধানসভার প্রাক্তন সদস্য। তিনি ১৯৯৮ সালে প্রথমবারের মতো বিধানসভায় নির্বাচিত হন এবং ২০০৩ সালে পুনরায় নির্বাচিত হন।
ইসলামভীতির বিরুদ্ধে আন্তর্জাতিক দিবস

ইসলামভীতির বিরুদ্ধে আন্তর্জাতিক দিবস হলো একটি আন্তর্জাতিক উদযাপন যা জাতিসংঘ কর্তৃক ২০২২ সালে মনোনীত হয়। যা প্রতি বছর ১৫ মার্চ বিশ্বব্যাপী ১৪০টি দেশে উদযাপন করা হয়। এই দিবসটি পালনের উদ্দেশ্য হলো ইসলাম বিদ্বেষীদের কাছে ইসলামের প্রকৃত পরিচয় তুলে ধরা। ১৫ মার্চ তারিখটিকে, ক্রাইস্টচার্চ মসজিদের গোলাগুলির বার্ষিকী হিসেবে বেছে নেওয়া হয়েছিল, যাতে ৫১ জন নিহত হয়।
খ্রিস্টধর্মের পরে ইসলাম বিশ্বের দ্বিতীয় বৃহত্তম ধর্ম, যারা ২ বিলিয়নেরও বেশি অনুসারী বিশ্বের ২৪.৯ শতাংশ জনসংখ্যার প্রতিনিধিত্ব করে। ইসলামভীতি হলো ইসলাম বা এর অনুসারীদের (যাদের মুসলিম বলা হয়) প্রতি ভয়, ঘৃণা বা কুসংস্কার।
ইতিহাস জুড়ে, মুসলিমদের জাতিগত নির্মূলের অনেক ঘটনা বিশ্বজুড়ে ঘটেছে, বিশেষ করে রুয়ান্ডার গণহত্যা, স্রেব্রেনিকা গণহত্যা, সাবরা এবং শাতিলা গণহত্যা এবং চলমান রোহিঙ্গা ও উইঘুর গণহত্যা। অনেক দেশে মসজিদ ভেঙে ফেলা হচ্ছে এবং হিজাবের মতো ইসলামী পোশাক নিষিদ্ধ করা হচ্ছে। ওয়ার্ল্ড ট্রেড সেন্টারে হামলার পর ইসলামভীতি বাড়তে থাকে, যা ইউরোপ ও মার্কিন যুক্তরাষ্ট্রের মুসলমানদের জন্য ব্যাপক যন্ত্রণার কারণ হয়।
২০২২-এর ১৫ মার্চ জাতিসংঘের সাধারণ পরিষদে সর্বসম্মতিক্রমে একটি প্রস্তাব গৃহীত হয় যা ইসলামি সহযোগিতা সংস্থার পক্ষ থেকে পাকিস্তান দ্বারা প্রবর্তিত হয়। প্রস্তাবটিতে ১৫ মার্চকে 'ইসলামভীতির বিরুদ্ধে আন্তর্জাতিক দিবস' হিসেবে ঘোষণা করা হয়।
পামেলা বোর্দে

পামেলা চৌধুরী সিং (জন্ম ১৯৬১), যিনি কিছু বছর ধরে পামেলা বোর্দে নামে পরিচিত, তিনি হলেন একজন ভারতীয় আলোকচিত্রশিল্পী (ফটোগ্রাফার) এবং প্রাক্তন মিস ইন্ডিয়া।
পামেলা ১৯৬১ সালে নতুন দিল্লিতে জন্মগ্রহণ করেন; তাঁর বাবা মেজর মহিন্দর সিং কাদিয়ান ছিলেন ভারতীয় সেনাবাহিনীর একজন আধিকারিক। পামেলা জয়পুরের মহারানী গায়ত্রী দেবী গার্লস পাবলিক স্কুলে পড়াশোনা করেন এবং তারপর সাহিত্য অধ্যয়নের জন্য দিল্লির লেডি শ্রী রাম কলেজে চলে যান। তিনি ১৯৮২ সালে মিস ইন্ডিয়ার মুকুট জিতেছিলেন এবং একই বছর মিস ইউনিভার্স প্রতিযোগিতায় ভারতের প্রতিনিধিত্ব করেছিলেন। তিনি পরবর্তীকালে ইউরোপে চলে যান। সেখানে হেনরি বোর্দের সাথে তাঁর পরিচয় হয় এবং তাঁরা বিয়ে করেন।
পামেলা নিউইয়র্কের পার্সন্স স্কুল অফ ডিজাইন, প্যারিসের আমেরিকান বিশ্ববিদ্যালয় এবং নিউইয়র্কের ইন্টারন্যাশনাল সেন্টার অফ ফটোগ্রাফিতে পড়াশোনা করেছেন। তিনি ১৯৯৭ সালে ফটোগ্রাফিকে নিজের কর্মজীবন হিসাবে বেছে নিয়েছিলেন
১৯৮০ এর দশকের শেষের দিকে পামেলা একটি পতিতালয়ে কাজ করতেন, যেখানে ব্রিটিশ সংবাদপত্র লেখক ম্যাক্স ক্লিফোর্ডের একজন মক্কেলকে বিভিন্ন পরিষেবা প্রদান করা হয়েছিল। ক্লিফোর্ড ম্যাডামকে তাঁর মেয়েদের এবং মক্কেলদের বিবরণ প্রকাশ করতে বলেছিলেন এবং এইসময় তিনি দেখতে পান যে একজন যৌনকর্মী, পামেলা বোর্দে একই সাথে অ্যান্ড্রু নেইল (তৎকালীন "দ্য সানডে টাইমস" সম্পাদক), ডোনাল্ড ট্রেলফোর্ড (তৎকালীন "দ্য অবজারভারের" সম্পাদক), ক্রীড়া বিষয়ক রক্ষণশীল মন্ত্রী কলিন ময়নিহান এবং বিলিয়নিয়ার অস্ত্র ব্যবসায়ী আদনান খাশোগির সাথে ডেটিং করছেন। ক্লিফোর্ড "নিউজ অফ দ্য ওয়ার্ল্ড" সম্পাদক প্যাটসি চ্যাপম্যানকে ফোন করেন এবং ম্যাডামের উপর অনুসন্ধান করার জন্য তিনি যে তদন্তকারী প্রতিবেদককে ব্যবহার করছেন তার মাধ্যমে তাঁকে পামেলার গল্পটি ধীরে ধীরে শোনান। গল্পটি মার্চ ১৯৮৯-এ "কল গার্ল ওয়ার্কস ইন কমন্স" শিরোনামে প্রকাশিত হয়েছিল, কারণ আবিষ্কৃত হয়েছিল যে পামেলার কাছে সংসদ সদস্য ডেভিড শ এবং হেনরি বেলিংহাম দ্বারা ব্যবস্থা করা হাউস অফ কমন্সের একটি নিরাপত্তা পাস ছিল।
ক্লিফোর্ড দাবি করেছিলেন যে পামেলা কখনই তাঁর মক্কেল ছিলেন না এবং তিনি গল্পটি "লেখার" জন্য পারিশ্রমিক অর্জন করেছিলেন। এই ঘটনা শেষ পর্যন্ত ম্যাডামকে কোনও প্রতিকূল প্রচার বা আদালতের মামলা থেকে বাঁচিয়েছিল।
লুজ্জত-উন-নিসা বেগম

লুজ্জত-উন-নিসা বেগম ( ' নারীদের মধ্যে আনন্দ ') (২৩ সেপ্টেম্বর ১৫৯৭ – ) ছিলেন একজন মুঘল রাজকন্যা, যিনি সম্রাট জাহাঙ্গীর ও তার রাঠোর স্ত্রী জগৎ গোসাইনের কনিষ্ঠ কন্যা। তিনি সম্রাট শাহজাহানের সহোদরা বোনও ছিলেন।
লুজ্জত ১৫৯৭ সালের ২৩ সেপ্টেম্বর জন্মগ্রহণ করেন। তিনি ছিলেন মুঘল সম্রাট আকবরের জীবিত বড় ছেলে যুবরাজ সেলিম (পরে জাহাঙ্গীর) এর কনিষ্ঠ কন্যা। তার মাতা ছিলেন রাঠোর রাজকুমারী জগৎ গোসাইন (সরকারি ইতিহাসে "বিলকিস মাকানি" নামে উল্লেখ রয়েছে), যিনি মারোয়ারের রাজা উদয় সিং রাঠোরের দশম কন্যা। তার পিতামহ আকবরের রাজকীয় কর্মচারীদের লাহোর অভিমুখে ফেরার পথে কাশ্মীরে তার জন্ম হয়েছিল।
তার দুই বড় সহোদর ছিল, একজন হলেন বেগম সুলতান, যিনি শৈশবেই মারা যান ও অন্যজন যুবরাজ খুররম, যিনি পরবর্তীতে তাদের পিতার সিংহাসনে বসেছিলেন।
লুজ্জাত-উন-নিসা তার পিতার বিদ্রোহের সময় সালে ৫ বছর বয়সে মারা যান।
মাহম বেগম

মাহম বেগম বা মাহিম বেগম (মৃত্যু ১৬ এপ্রিল ১৫৩৪) ২০ এপ্রিল ১৫২৬ থেকে ২৬ ডিসেম্বর ১৫৩০ সাল পর্যন্ত মুঘল সাম্রাজ্যের সম্রাজ্ঞী স্ত্রী ছিলেন এবং মুঘল সাম্রাজ্যের প্রতিষ্ঠাতা মুঘল সম্রাট বাবরের তৃতীয় এবং প্রধান স্ত্রী ছিলেন। তিনি বাবরের জীবিত জ্যেষ্ঠ পুত্র ও শেষ উত্তরাধিকারী হুমায়ুনের মাতা ছিলেন।
তিনি ছিলেন মুঘল দরবারের ফার্স্ট লেডি হওয়ার রাজকীয় উপাধি পাদশাহ বেগমের প্রথম প্রাপক। মাহম বেগম সম্পর্কে তাঁর দত্তক কন্যা গুলবদন বেগম তাঁর "হুমায়ুন-নামা"-তেও প্রায়শই উল্লেখ করেছেন, যিনি তাঁকে "মালিকা" ও "মালিকা জান" (আকা ও আকাম) হিসাবে উল্লেখ করেছেন।
সমসাময়িক নথিতে মাহম বেগমের পিতা-মাতা সম্পর্কে কোনো নির্দিষ্ট তথ্য পাওয়া যায় না। বাবরের আত্মজীবনী বাবরনামা-তে তাদের বিয়ের কথা খুব কমই উল্লেখ করা হয়েছে ও মাহামের পরিবার সম্পর্কে কিছুই বলা হয়নি। যাইহোক, এমন প্রমাণ রয়েছে যে, খাজা মুহাম্মদ আলী (গুলবদন "মামা" হিসাবে উল্লেখ করেছেন) নামে একজন ব্যক্তি ছিলেন মাহামের ভাই। খোস্ত শহরকে কেন্দ্র করে বেশ কয়েকবার বাবরনামায় তাঁর নাম এসেছে, অর্থাৎ খোস্ত সরকারে চাকুরী করা, আদেশের জন্য খোস্ত থেকে আসা ইত্যাদি। মাহামের এক সন্তান সেই শহরে জন্মগ্রহণ করেছিল এবং হুমায়ুন পরে খোস্তে তার নানা-নানীর সাথে দেখা করেছেন, এই কথা নথিভুক্ত করা হয়েছিল। ইতিহাসবিদ অ্যানেট বেভারিজ এই পরিবারটিকে "শান্ত, যুদ্ধহীন খ্বাজা" বলেছেন। বাবর একজন নির্দিষ্ট আবদুল মালিক খোস্তির কথাও উল্লেখ করেছেন যিনি হয়তো মাহামের আত্মীয়ও ছিলেন, যদিও এটা নিশ্চিত নয়। 
তার নাতি আকবরের উজির আবুল ফজল ইবনে মুবারক বলেছেন যে মাহম একাদশ শতাব্দীর সুফি রহস্যবাদী শেখ আহমদ জামির বংশধর খোরাসানের একটি সম্ভ্রান্ত পরিবার থেকে এসেছিলেন। এটি তার পুত্রবধূ হামিদা বানু বেগমের সাথে ভাগ করে নেওয়া একটি বংশ ছিল। তিনি আরও উল্লেখ করেছেন যে তিনি হেরাতের তৈমুরীয় শাসক সুলতান হোসেন বায়কারার আত্মীয় ছিলেন। যদিও সঠিক সম্পর্ক দেওয়া হয়নি, তবে আবুল ফজল ("নিসবাত-ই-খওয়েশ") দ্বারা ব্যবহৃত শব্দটি তার পিতার পক্ষে রক্তের সম্পর্ককে বোঝাতে পারে। ফলস্বরূপ, সুলতান হোসেনের মৃত্যুর পরপরই মাহমের সাথে বাবরের বিবাহ মাহমের শোকাবহ অবস্থার প্রতি সমবেদনার চিহ্ন হতে পারে। 
তৈমুরীয় সম্পর্ককে আরও এগিয়ে নিয়ে যাওয়ার ইঙ্গিতও রয়েছে। মাহম বেগমের দত্তক কন্যা গুলবদন বলেছেন যে সম্রাজ্ঞী কাবুলের নববর্ষের বাগানের মালিকদের সাথে সম্পর্কিত ছিল, এটি মূলত বাবরের মামা দ্বিতীয় উলুগ বেগ দ্বারা নির্মিত হয়েছিল। এছাড়াও, কিছু বিবেচনায় গুলবদনের মা দিলদার আগাছা বেগমও মাহমের আত্মীয় ছিলেন। দিলদার নিজে বাবরের আরেক চাচা সুলতান মাহমুদ মির্জার মেয়ে ছিলেন বলে ধারণা করা হয়।
অনিতা শ্রফ আদাজানিয়া

আনিতা শ্রফ আদাজানিয়া একজন ভারতীয় ফ্যাশন স্টাইলিস্ট, পোশাক নকশাকার এবং অভিনেত্রী। তিনি "ভোগ ইন্ডিয়া" পত্রিকার ফ্যাশন অধিকর্তা।
আদাজানিয়া মুম্বাইয়ে একটি পার্সি পরিবারে জন্মগ্রহণ করেন। তিনি দ্য বোম্বে ইন্টারন্যাশনাল স্কুল এবং মুম্বইয়ের সেন্ট জেভিয়ার্স কলেজে পড়াশোনা করেছেন।
১৯৯৬ সালে "এলি" পত্রিকার প্রকাশনা ভারতে শুরু হওয়ার পর তিনি সেখানে সহকারী ফ্যাশন সম্পাদক হিসেবে তাঁর কর্মজীবন শুরু করেছিলেন। পরবর্তীকালে, "ভোগ ইন্ডিয়া"র ফ্যাশন অধিকর্তা হওয়ার আগে তিনি "ল'অফিসিল ইন্ডিয়ার" সাথে কাজ করেন।
স্টাইল সেল কোম্পানির মালিক, আদাজানিয়া "ধুম ২", "বিয়িং সাইরাস", এভরিবডি সেজ আই অ্যাম ফাইন!, "লাভ আজ কাল" এবং "ককটেল" সহ বেশ কয়েকটি বলিউডি চলচ্চিত্রের ডিজাইন কাজের জন্য সুপরিচিত হয়েছেন। তিনি উল্লেখযোগ্যভাবে "ধুম সিরিজের" তিনটি ছবিতেই স্টাইল পরিকল্পনা করেছেন। "ধুম" (২০০৪) থেকে শুরু হয়েছিল তাঁর কাজ, সেখানে তিনি জন আব্রাহাম এবং এশা দেওলের সাজ সজ্জার দায়িত্ব নিয়েছিলেন। তারপরে "ধুম ২" (২০০৬) চলচ্চিত্রে তিনি ঐশ্বরিয়া রাই বচ্চন, হৃতিক রোশন এবং বিপাশা বসুর সাথে কাজ করেছেন। তারপর ২০১৩ সালের ফ্র্যাঞ্চাইজি "ধুম ৩" সংস্করণে, তিনি ক্যাটরিনা কাইফের স্টাইলের দেখাশুনো করেছিলেন।
তাঁর পরিকল্পনাগুলি ভোগ, ল'অফিসিয়াল, এলি এবং রোলিং স্টোন সহ অনেক পত্রিকায় প্রদর্শিত হয়েছে। তিনি বর্তমানে অভিনেত্রী দীপিকা পাড়ুকোনের সমস্ত ইভেন্টের জন্য বিশেষভাবে স্টাইল করেন।
এছাড়াও, তিনি "দিলওয়ালে দুলহনিয়া লে যায়েঙ্গে"র (১৯৯৫) মতো চলচ্চিত্রগুলিতে ওয়াক-অন চরিত্রে (খুব ছোট চরিত্র) অভিনয় করেছেন। এখানে তিনি শিনা চরিত্রে অভিনয় করেছিলেন, যে ছিল লন্ডনে সিমরনের (কাজল) বন্ধু। ইউরোপীয় সফরের শুরুতে এর সাথেই রাজ (শাহরুখ খান) প্রেমের অভিনয় করে। "কাল হো না হো" (২০০৩) চলচ্চিত্রে, তিনি রোহিতের (সাইফ আলি খান) বন্ধু গীতার চরিত্রে অভিনয় করেছিলেন।
তিনি ২০০২ সালে ভারতীয় চলচ্চিত্র পরিচালক এবং চিত্রনাট্যকার হোমি আদাজানিয়াকে বিয়ে করেন যিনি "বিয়িং সাইরাস" (২০০৬) এবং "ককটেল" (২০১২) পরিচালনা করেছিলেন। এই দম্পতির দুটি ছেলে রয়েছে। অনিতার বোনের নাম শেরেজাদে শ্রফ।
শেরেজাদে শ্রফ একজন ইউ টিউব ভ্লগার। তিনি ২০১৬ সালে অভিনেতা বৈভব তলওয়ারকে বিয়ে করেন।